open-index/open-wikipedia-markdown huggingface dataset:
మల్లాది విష్ణు

**మల్లాది విష్ణువర్ధన్ (మల్లాది విష్ణు గా సుపరిచితుడు) వై.ఎస్.ఆర్ కాంగ్రెస్ పార్టీ రాజకీయ నాయకుడు,** ఆంధ్రప్రదేశ్ శాసనసభ్యుడు.  అతను 2019 ఆంధ్రప్రదేశ్ శాసనసభ ఎన్నికలలో వై.ఎస్.ఆర్.కాంగ్రెస్ తరపున విజయవాడ మధ్య శాసనసభ నియోజకవర్గం నుండి పోటీ చేసి గెలుపొందాడు.  

## జీవిత విశేషాలు
మల్లాది విష్ణు కృష్ణా జిల్లా లోని  విజయవాడలో ఎం. వెంకట సుబ్బారావుకు 1964 లో జన్మించాడు. 1982 లో అతను VBM కాలేజీ నుండి ఇంటర్మీడియట్ పూర్తి చేశాడు. తన గ్రాడ్యుయేషన్ లో బి.కామ్ పూర్తి చేశాడు.

## రాజకీయ జీవితం
విష్ణు తన రాజకీయ జీవితాన్ని కాంగ్రెస్ పార్టీతో ప్రారంభించాడు. అతను  2009-2014 వరకు  ఎమ్మెల్యేగా ఎన్నికయ్యాడు. అతను తన ప్రత్యర్థి అప్పటి ప్రజారాజ్యం పార్టీ అభ్యర్థి వంగవీటి రాధాకృష్ణ పై 800వోట్ల తేడాతో 2009 సాధారణ ఎన్నికలలో గెలుపొందాడు. వై.ఎస్.రాజశేఖర రెడ్డి ముఖ్యంత్రిగా ఉన్న సమయంలో విజయవాడ పట్టణ అభివృద్ధి అథారిటీ (వుడా) ఛైర్మన్‌గా పనిచేశాడు.

విష్ణువు వైయస్ఆర్సిపిలో చేరాడు, అతను నాయకుడు. 2019లో విష్ణు ఎమ్మెల్యే పదవిని గెలుచుకున్నారు, ఆయన ఆంధ్రప్రదేశ్ లోని కృష్ణలోని విజయవాడ సెంట్రల్ నియోజకవర్గంలో వైయస్ఆర్సిపి ప్రస్తుత ఎమ్మెల్యే (ఆంధ్రప్రదేశ్ శాసనసభ సభ్యుడు).

విష్ణు 2019లో యై.ఎస్.ఆర్ కాంగ్రెస్ పార్టీలో చేరాడు. 2019 ఎన్నికల్లో వైఎస్సార్సీపీ తరఫున ఎమ్మెల్యే గా 20 ఓట్ల తో గెలిచాడు.

## మూలాలు

## బయటి లింకులు
* మల్లాది విష్ణు అధికారిక జాలస్థలి

వర్గం:కృష్ణా జిల్లా రాజకీయ నాయకులు
వర్గం:కృష్ణా జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (2019)
వర్గం:1964 జననాలు
వర్గం:జీవిస్తున్న ప్రజలు
వర్గం:ఆంధ్రప్రదేశ్ శాసన సభ్యులు (2009)
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
సాంప్రదాయవాదం

సమాజంలో పాత ఆచార వ్యవహారాలను కొనసాగిస్తూ తీవ్ర, త్వరిత మార్పులను వ్యతిరేకించే ఆలోచనా పద్ధతిని **సాంప్రదాయ వాదం** అనవచ్చు. జ్ఞానోదయ యుగం (ఐరోపా) లో నిమ్న జాతులపట్ల నిర్లక్ష్యం, శాస్త్ర వేదాంతాలపట్ల ఆసక్తుల కారణంగా సంభవించిన ఫ్రెంచ్ విప్లవం కాలంలో ఈ వాదం పుట్టింది. 

సాంప్రదాయవాదం (ముఖ్యంగా ఏకేశ్వరవాదం పాటించే మతాలలో) మతపర విశ్వాసాలకి దోహద పడుతుంది. కొందరు సంప్రదాయవాదులు ప్రస్తుత స్థితిగతులను నిలబెట్టడానికి కొమ్ముకాస్తే, మిగిలినవారు ఒకప్పటి పాత పద్ధతులకు వెనెక్కివెళ్ళడం మంచిదని వాదిస్తారు. ఇంగ్లాండులో పుట్టుకొచ్చిన సాంప్రదాయకపక్షం (మార్గరెట్ థాచర్ వంటి ప్రధాన మంత్రులు) ధనిక-పేద వర్గాల మధ్య ప్రజాస్వామ్య బద్ధమైన, మెఱుగైన సహకారాన్ని పెంపొందించే శ్రేయోరాజ్యాన్ని ఆశిస్తే, అమెరికాలోని సాంప్రదాయవాదులు (రోనాల్డ్ రీగన్ వంటి అధ్యక్షులు) శ్రేయోరాజ్యాన్ని శంకిస్తూ వ్యాపార ప్రపంచానికి మొగ్గుచూపే వర్గంగా రూపుదిద్దుకున్నారు. 

## మూలాలు
కొండ చీపురు గడ్డి

**కొండ చీపురు గడ్డి** వృక్ష శాస్త్రీయ నామం Thysanolaena maxima. నేపాలీ లో అమ్లిసో అంటారు. నేపాల్ ప్రాంతపు కొండలలో, భారతదేశం యొక్క ఉత్తర, తూర్పు ప్రాంతాల్లో, భూటాన్ లో ఈ మొక్క కనుగొనబడింది. ఈ మొక్క యొక్క పుష్పాలు శుభ్రపరిచే సాధనంగా లేదా చీపురుగా ఉపయోగిస్తున్నారు, దీనిని నేపాలీలో కుచో అంటారు.  దీనిని ఇంగ్లీష్ లో  అమెరికన్ గడ్డి, పులి గడ్డి, హిందీ లో  నక్తురా, నాస్తురా, చీపురుగడ్డి, కన్నడలో కొండా చీపురు గడ్డి ,తెలుగు లో చీపూర్, చీపురు, గడ్డి, కొండా, కొండసిపురు, సంస్కృతం  లో  జర్నా, జర్నాహ్వా  అని పిలుస్తారు. ఈ జాతి గడ్డి  ప్రపంచవ్యాప్తంగా పాకిస్తాన్, భారతదేశం, నేపాల్ , ఆగ్నేయాసియాలో 1800 మీటర్ల ఎత్తులో లో ఉంటుంది . భారతదేశంలో దాదాపుగా, తడి,నిటారుగా ఉన్న  చెరువులు ,నీటి లోయల వెంట,నీడ వాలులలో కనిపిస్తుంది    కొండ చీపురు  గడ్డి వంటి వెదురు, ఇది 2 మీటర్ల ఎత్తు వరకు పెరుగుతుంది, పెద్ద సమూహాలను ఏర్పరుస్తుంది.  ఆకులు 7 సెం.మీ వెడల్పు వరకు ఉంటాయి,  పువ్వులు  పెద్ద కొమ్మల సమూహాలలో సంభవిస్తాయి. పూల కాడలను కట్టి, చీపురులుగా ఉపయోగిస్తారు. ఈ  గడ్డి భారతదేశం అంతటా 1800 మీటర్ల ఎత్తులో కనిపిస్తుంది.  పూత సమయం  మార్చి-జూన్ నెలలు 

**ఉపయోగములు**

చీపురు గడ్డి లేదా టైగర్ గడ్డి పోయేసీ కుటుంబానికి చెందిన ఎత్తైన శాశ్వత గడ్డి. ఈ మొక్కల పుష్పగుచ్ఛాలను గడ్డి చీపురు అని పిలిచే చీపురు తయారీకి ఉపయోగిస్తారు (ప్లాస్టిక్‌తో చేసిన చీపురు కూడా ఇప్పుడు లభిస్తుంది). గడ్డి చీపురు పర్యావరణ అనుకూలమైనవి. వీటితో చేసిన  చీపుర్లు ఇంటిలో  శుభ్రతకు వాడతారు . చీపురు తయారీతో పాటు  ఈ మొక్క  కాడలు కొండ వాలులలో నేల కోతను తగ్గించడానికి సహాయపడుతుంది.  . మొక్క యొక్క ఆకుపచ్చ ఆకులు సన్నని కాలంలో పశువులకు పశుగ్రాసం  గా  ఉంటాయి. చీపురు గడ్డి కాండం గోడ నిర్మాణ వస్తువులుగా ఉపయోగిస్తారు. కాగితం పరిశ్రమలో  కర్రలను ముడి పదార్థంగా వాడతారు. . ఈశాన్య భారతదేశంలో చీపురు ప్రాంతాలలో చీపురు గడ్డి అడవిగా పెరుగుతుంది, కర్బీ ఆంగ్లాంగ్ జిల్లా భారతదేశంలో అత్యధికంగా గడ్డి చీపురు ఉత్పత్తి చేస్తుంది. చీపురు గడ్డిని విస్తృతమైన వ్యవసాయ-వాతావరణ పరిస్థితులలో పండించవచ్చు. నిటారుగా ఉన్న  పర్వత ప్రాంతాలలో , బంకమట్టి  నేలలు అనుకూలం . ఈ పంట కరువు పరిస్థితిని తట్టుకుంటుంది , అధిక వర్షపాతం  కూడా అనుకూలమే ఈ పంటకు.   కొండ ప్రాంతాలలో  నీటి అవసరం లేదు. . విత్తనాల వ్యాప్తి ద్వారా కొత్త ప్రాంతాల సహజ విస్తరణ జరుగుతుంది.మొదటి సంవత్సరం పంటలో చీపురు దిగుబడి తక్కువగా ఉంటుంది  తర్వాత 3 వ సంవత్సరం వరకు పెరుగుతూ ఉంటుంది,  తదుపరి 4 లేదా 5 వ సంవత్సరములలో  పంట తగ్గుతుంది.  చీపురు గడ్డి  మార్కెట్ ధర @ 45 / kg.  మన దేశం లో కొండ ప్రాంతములైన  మేఘాలయ, అస్సాం, సిక్కిం వంటి  రాష్ట్రములలో ప్రజలు చీపురు గడ్డి ని మందుగా వాడతారు 

## ఇవి కూడా చూడండి

## బయటి లింకులు
* FOREST FLORA OF ANDHRA PRADESH

## మూలాలు


వర్గం:భారతదేశం లోని వృక్ష జాతులు
వర్గం:వృక్ష శాస్త్రము
ఆచంట లక్ష్మీపతి

**ఆచంట లక్ష్మీపతి** (మార్చి 3, 1880 - ఆగస్టు 6, 1962) ఆయుర్వేద వైద్యుడు, సంఘసేవకుడు. ఈయన నాటి మద్రాసు ( నేటి చెన్నయ్) లోని ఆయుర్వేద వైద్య కళాశాల ప్రధానోపాధ్యాయులుగా (1920-1928) సేవలు అందించారు.

## బాల్యం-విద్యాభ్యాసం
ఈయన పశ్చిమ గోదావరి జిల్లా నిడదవోలు దగ్గర మాధవవరంలో శ్రీ రామయ్య, శ్రీమతి జానకమ్మ లకు 1880, మార్చి 3 న జన్మించారు. ఈయన తాతగారు సుబ్బారాయుడు గారు సంస్కృత పండితులు. ఈయన తండ్రి అతను వైద్య పాటు వ్యవసాయం నేర్చుకోవడం కలలు కన్నారు. అటు వైద్య శాస్త్రం, ఇటు వ్యవసాయం రెండింటిలోనూ మక్కువ గల లక్ష్మీపతి మెట్రిక్యులేషన్, ఎఫ్.ఏ. పూర్తి చేసి స్థానికంగా తహశీల్దారు కార్యాలయంలో గుమాస్తాగా పనిచేసారు. ఆపైన బి.ఎ. చేసి స్కాలర్‌షిప్పుతో యం.బి.సి.యం (ఆయుర్వేదం) కోర్సు చేసారు. ప్రముఖ వైద్యనిపుణులు పండిత దీవి గోపాలాచార్యులు వద్ద శిష్యరికం చేసారు.

సంఘసంస్కర్త కందుకూరి వీరేశలింగం గారు వీరికి ఉన్నత పాఠశాల లోని గురువు. ఎఫ్.ఎ పూర్తి చేసిన పిదప ఆయన దవులూరి ఉమామహేశ్వరవావు వద్ద కొంతకాలం క్లార్క్ బాధ్యతలు నిర్వహించాడు. ఉమామహేశ్వరరావు మద్రాసుకు బదిలీఅయిన పిదప ఆయనతో పాటు వెళ్లాడు. ఆ సమయంలో మద్రాసు రాష్ట్రం బ్రిటిష్ పరిపాలనలో ఉండేది. తరువాత ఆయన 1904 లో బి.ఎ పూర్తి చేసాడు.

## రచనలు
దవులూరి ఉమామహేశ్వరరావు గారి సహాయము వలన ఈయనకు స్కాలర్‌షిప్ వచ్చుటచే ఈయన మెడిసన్, ఎం.బి.బి.యస్ డిగ్రీలను 1909 లో పూర్తి చేశారు. అల్లోపతీ వైద్యవిద్యను పూర్తి చేసిన తర్వాత ఆయుర్వేదం (పురాతన భారత వైద్య విధానం) ను పండిట్ గోపాలాచార్యులు దీవి వారి అధ్వర్యములో అభ్యసించారు. దీవి గోపాలాచార్యులు 1920 లో మద్రాసునందు ఆయుర్వేద మెడికల్ కాలేజీని నడిపేవారు. ఆ ఆయుర్వేద కళాశాలలో లక్ష్మీపతి ప్రిన్సిపాల్ గా ఎదిగారు.

## రచనలు
ఆంగ్ల భాషతో పాటు తెలుగు లోనూ తన రచనా వ్యాసాంగాన్ని కొనసాగించిన డా. ఆచంట లక్ష్మీ పతి1922-27 కాలంలో తెలుగులో "ధన్వంతరి" పత్రికనూ ఆంగ్లంలో 'ఆంధ్రా మెడికల్ జర్నల్ ' ను ప్రచురించారు. ఈయన 63 పుస్తకాలను భారతీయ వైద్యం పై అనగా దర్శనములు, ఆయుర్వేద విజ్ఞానం, ఆయుర్వేద శిక్ష, వనౌషథ విజ్ఞానము, భారతీయ విజ్ఞానము వంటివి వ్రాశారు.ఆయుర్వేదంపై అనేక ఆంగ్ల పుస్తకాలను వ్రాశారు. చలిజ్వరము రోగ లక్షణాలు, దానికి ఆయుర్వేద వైద్యము గురించి చలిజ్వరము పుస్తకాన్ని రాశారు.

## జీవిత విశేషాలు
అతని మొదటి భార్య సీతమ్మ యౌవనంలోనే మరణించడంతో ఆచంట లక్ష్మీపతి రుక్మిణమ్మను రెండవ పెళ్ళి చేసుకున్నాడు. ఆమె తర్వాతి కాలంలో అవిభక్త మద్రాసు రాష్ట్రానికి ఆరోగ్యశాఖ మంత్రిగా పనిచేసింది. లక్ష్మీపతి ఆయుర్వేద వైద్య రంగానికి ఎంతో సేవ చేశాడు. అఖిల భారత ఆయుర్వేద వైద్య సమాజం, ఆంధ్రా ఆయుర్వేద బోర్డు వంటి సంస్థలకు అధ్యక్షునిగానూ వ్యవహరించాడు. మద్రాసులో ఆంధ్ర సాహిత్య పరిషత్తుకు కార్యదర్శిగా పనిచేశాడు.

ఆయుర్వేద వైద్య రంగానికి అతను చేసిన సేవలకు గుర్తింపుగా ఆచంట లక్ష్మీపతి యూనిట్ ఫర్ రీసెర్చ్ ఇన్ ఆయుర్వేదిక్ మెడిసిన్ ఎట్ వాలంటరీ హెల్త్ సర్వీసెస్, చెన్నై, ఆచంట లక్ష్మీపతి న్యూరోసర్జికల్ సెంటర్, వీహెచ్ఎస్, చెన్నై వంటి సంస్థలకు లక్ష్మీపతి పేరును పెట్టారు.

## అస్తమయం
వైద్యునిగానే కాక సంఘ సేవకునిగా, రచయితగా, జాతీయవాదిగా సేవలందించిన డా.ఆచంట లక్ష్మీ పతి 1962, ఆగస్టు 6 న పరమపదించారు.

## మూలాలు

## యితర లింకులు
* http://www.geni.com/people/Achanta-Lakshmipathy/6000000010261169047

వర్గం:వైద్యులు
వర్గం:1880 జననాలు
వర్గం:1962 మరణాలు
వర్గం:ఆయుర్వేద వైద్యులు
వర్గం:ఆంగ్ల రచయితలు
వర్గం:తెలుగు రచయితలు
వర్గం:తెలుగువారిలో వైద్యులు
వర్గం:ఆంధ్రప్రదేశ్ వైద్యులు
రాక్షస్తల్

టిబెట్ (Tibet) దేశంలో మానసరోవరానికి, కైలాస పర్వతానికి చేరువలో పశ్చిమాన ఉన్న సరస్సు రాక్షస్తల్. ఇది ప్రధానంగా ఉప్పునీటి సరస్సు. ఈ సరస్సు నైరుతి (North west) మూల నుండి సట్లజ్ (Satluj) నది ఆవిర్భవిస్తుంది. ఈ ఉప్పునీటి సరస్సులో చేపలు గాని, నీటి మొక్కలు గాని ఉండవు. రాక్షస్తల్ లో తొప్సర్మ (Topserma), దోల (Dola), లచాతొ (Lachato), దోషర్బ (Dosharba) అను నాలుగు ద్వీపాలు ఉన్నాయి. రాక్షస్తల్ సరస్సు గంగా చూ (Ganga Chhu) అనే చిన్న కాలువ ద్వారా మానసరోవరం తో అనుసంధానమైయుంటుంది. 250 చదరపు కిలోమీటర్ల వ్యాసార్ధం కలిగియుండే ఈ సరస్సు సముద్ర మట్టానికి 4,575 మీటర్ల ఎత్తులో ఉన్నది. ఈ సరస్సులో మొక్క జాతి లేనప్పటికీ, గుళక రాళ్ళు తెల్లగాను, కొండ రాళ్ళు ముదురు ఎరుపు రంగులోను, నీరు ముదురు నీలంలోను ఉండటం గమనార్హం. ఈ సరస్సు వద్ద వాతావరణం మానసరోవరం మాదిరిగానే ఉంటుంది. చలికాలంలో రాక్షస్తల్ వద్ద పెరిగే గడ్డి కోసం స్థానిక ప్రజలు తమ పశువులతో వస్తారు.

హిందువులు రాక్షస్తల్ ను రావణ సరస్సు (Ravan Tal) అని కూడా పిలుస్తారు. సుప్రసిద్ధ రామాయణం కావ్యం ప్రకారం లంకాపతి అయిన రావణుడు ఇక్కడే ఘోర తపస్సు చేసి శివుడినుండి శక్తుల్ని పొందాడు. కనుక హిందూ మత చాందస్తులు ఈ సరస్సును దర్శించరు, ఇక్కడ ఎటువంటి పూజలు జరుపరు. బౌద్ధుల నమ్మకం ప్రకారం మానసరోవరము వెలుగుకి ప్రతీక అయితే, రాక్షస్తల్ చీకటికి ప్రతీక. మానస సరోవరానికి వచ్చే యాత్రీకులు ఈ సరస్సును అందాలను తిలకించడానికి మాత్రమే దర్శిస్తుంటారు.

## ఇంకా చదవండి
# మానస సరోవరం
# కైలాస పర్వతము

వర్గం:సరస్సులు
వర్గం:ఉప్పునీటి సరస్సులు
వర్గం:పర్యాటక ప్రదేశాలు
వర్గం:టిబెట్ పర్యాటక ప్రదేశాలు
రేంబుటాన్

**రేంబుటాన్** (Rambutan) అనేది సాపిండాసే (Sapindaceae) కుటుంబానికి చెందిన ఫల వృక్షము. దీని శాస్త్రీయ నామం నెఫిలియం లెప్పసియం (Nephelium Lappaceum) ఆంగ్లంలో ఈ వృక్షం కాసే కాయలను హెయిరీ లిచ్చీ (Hairy Lychee), రేంబుటాన్ అని అంటారు. ఇండొనేషియా, మలేషియా, థాయ్ లాండ్ వంటి దేశాలు రేంబుటాన్ పుట్టినిళ్ళు. 
రేంబుటాన్ చెట్లు గాలిలో నీటితేమ (Humidity) శాతం ఎక్కువగా ఉన్న ప్రాంతాల్లో పెరుగుతాయి. ఇటీవల కాలంలో భారతదేశంలోని కేరళ రాష్ట్రంలోను, పశ్చిమ బెంగాల్ రాష్ట్రం లోను కూడా రేంబుటాన్ సాగు మొదలైనది.
## కాయల స్వరూపం
రేంబుటాన్ కాయల తొక్క ఎరుపు లేక పసుపు రంగులో ఉండి అంతటా మెత్తటి ముళ్ళు వ్యాపించి వుంటాయి. కాయల్లో బాదం పప్పు ఆకారంలో తెల్లటి గింజ ఉండి దాని చుట్టూరా తెల్లటి రుచికరమైన గుజ్జు ఉంటుంది. కాయలు తినడానికి కొద్దిగా లిచ్చీ (Lychee) కాయల రుచిని పోలివుంటాయి.
## సాగు
రేంబుటాన్ చెట్లు సుమారు 12 నుండి 15 మీటర్ల ఎత్తు పెరుగుతాయి . రేంబుటాన్ విత్తనాలు నాటిన 15 రోజుల్లో మొలకెత్తుతాయి. గింజల నుండి మొలకెత్తిన చెట్లు సుమారు 6 - 7 సంవత్సరాల తర్వాత కాపుకొస్తాయి. అంట్లు మాత్రము 3 లేక 4 సంవత్సరమునుండి కాపుకొస్తాయి. రైతులు సాధారణంగా నర్సరీలనుండి రేంబుటాన్ అంట్లను కొనుగోలు చేస్తారు. గాలిలో తేమ ఎక్కువగా ఉండే ప్రాంతాల్లో పెరిగే రేంబుటాన్ చెట్లకు కనీసం 200 సెంటీమీటర్ల వర్షపాతం అవసరమవుతుంది. సముద్ర మట్టానికి 10 నుండి 500 మీటర్ల ఎత్తులో రేంబుటాన్ చెట్లు చక్కగా పెరుగుతాయి. నీటి సుదుపాయం పుష్కలంగా ఉండాలి. నీరు నిల్వవుండకుండా తేలికగా నీటిని పీల్చుకోగల మట్టి రేంబుటాన్ చెట్లకు అనువైనది. కాయలు పక్వానికి రావడానికి 4 - 5 నెలలు పడుతుంది. ఉభయ గోదావరి జిల్లాల్లో ఉన్న మెట్టప్రాంతాలు కూడా రేంబుటాన్ సాగు అనుకూలం.

## మార్కెట్
రేంబుటాన్ కాయల ధర సంపన్న వర్గాలకి మాత్రమే అందుబాటులో ఉంటుంది. గ్రామాల్లో పరిచయం లేకపోయినా రేంబుటాన్ కాయలకు హైదరబాద్, ఢిల్లీ, కలకత్తా, బొంబాయి, చెన్నై వంటి మెట్రో నగరాల్లో విపరీతమైన డిమాండ్ ఉంది. కిలో కాయల ధర సుమారు 650 రూపాయలు పలుకుతున్నది. అయితే రేంబుటాన్ కాయల సాగు గురించి ప్రభుత్వానికి, రైతులకు ఇంకా అవగాహన కలుగవలసియున్నది. 
## సూచికలు

## యితర లింకులు
* ఆంగ్ల వికీ లో వ్యాసం

వర్గం:పండ్లు
వర్గం:వృక్ష శాస్త్రము
వర్గం:ఐ.యు.సి.ఎన్. కనీస ఆందోళనకర ఎర్ర జాతులు జాబితా
అల్ ఖైదా

**అల్ ఖైదా** 1988-1990 ల మధ్య సౌదీ అరేబియాలో ఆప్ఘనిస్తాన్, రష్యా ల మధ్య జరిగిన యుద్ధ కాలంలో ఒసామా బిన్ లాదెన్ చే స్థాపించబడిన ఆప్ఘనిస్తాన్ ముజాహిదీన్ల సంస్థ. 
## దాడులు
* అమెరికాలో 2001 సెప్టెంబరు 11 దాడులు,
* లండన్ లోని 2005 జూలై 5 విధ్వంసం 
* ప్రపంచ వ్యాప్తంగా మరెన్నో విధ్వంసక కార్యకలాపాలకు, సంఘటనలకు కారణమైన సంస్థ.
## నిషేదాలు
* ఐక్యరాజ్య సమితి సెక్యూరిటీ కౌంసిల్ చే నిషేధింప బడిన సంస్థ.
* అనేక దేశాలలో నిషేధించబడ్డ సంస్థ
* అలాగే భారత్ లోనూ కేంద్ర హోంశాఖ చే నిషేధింపబడింది.

## అల్ ఖైదా , సి.ఐ.ఏ.

 
అనేక విమర్శకులు, ఎక్స్‌పర్ట్ ల ప్రకారం, సి.ఐ.ఏ. (యు.ఎస్) బిన్ లాదెన్ కు తగినంత ధనం, వస్తు సామాగ్రి, ఆయుధాలు సమకూర్చి, అమెరికన్ సి.ఐ.ఏ. "ఆపరేషన్ సైక్లోన్" సమయాన, ఆఫ్ఘన్ ముజాహిదీన్లకు తర్ఫీదు ఇచ్చి, ఆఫ్ఘనిస్తాన్ లో రష్యాను ఓడించేందుకు, తయారు చేసిన ముజాహిదీన్ల సంస్థే ఈ అల్ ఖైదా అనబడే ఉగ్రవాద సంస్థ. 1997-2001 ల మధ్య గల బ్రిటిష్ విదేశాంగ కార్యదర్శి 'రాబిన్ కుక్' ప్రకారం ఐతే, అల్ ఖైదా, నిజంగా ఒక కంప్యూటర్ డేటాబేస్ ఫైల్. దీనిని సి.ఐ.ఏ. తయారు చేసింది. ఇందులో వేలకొద్దీ ముజాహిదీన్లకు రిక్రూట్ చేసి, ట్రైనింగ్ ఇచ్చి రష్యాకు వ్యతిరేకంగా పోరాడేందుకు సి.ఐ.ఏ., పశ్చిమ దేశాలు తయారు చేసిన సంస్థ.
## ఇవీ చూడండి
* ఉగ్రవాదం
* ఉగ్రవాద సంస్థలు
* తీవ్రవాద సంస్థలు

## మూలాలు

## బయటి లింకులు

వర్గం:సౌదీ అరేబియా
వర్గం:తీవ్రవాద సంస్థలు
రామలింగేశ శతకము

**రామలింగేశ శతకము** ను రచించినవారు శూరన కవి. 
## కవి,కాలాదులు
శూరన కవి వంశమువారు ఐదారు తరములనుండి, విజయనగర సంస్థానాదీశులగు పూసపాటి వారిని ఆశ్రయించి యుండిరి. సా.శ. 1706 - 80 కాలంలో పాలించిన ... విజయరామ గజపతి కాలమున -- విజయరామరాజు కాలమునందే కొంత కాలమతని యాజ్ఞచేత రాజ్య పాలన చేసిన సీతా రామరాజు కాలమువాడు. ఈ విషయమును సూరన తనపద్యంలో ఈ విధంగా చెప్పుకున్నాడు.


 ఇరువదిమూడు వూరుషము లిప్పటికయ్యె క్విత్వ వృత్తిచే
 నరపతులెల్ల మెచ్చ బదులాల్గు తరంబులు మించు పిమ్మటన్
 వెరవగు జీవనస్త్ఘితి లభించుట తొమ్ంజిదియయ్యె పూరుషాం
 తరజులు నిక్కళింగవసుధాదవు చెంటట నాశ్రయించుటల్.

## రచించిన ఇతర గ్రంధములు
* ప్రబంధము : క్విజనరంజనము (ఇది పిల్ల వసుచరిత్ర యని పేరుబడసినది).
* శతకము : రామలింగేశ శతకము (ఆనాటి రాచరికపు నిరంకుశత్వమును నిర్భయముగా నిరసించుచూ ఈ శతకమును రచించెను. ఇందు సూరకవి కాలానికి సంబంధించిన జీవన స్థితి వివరణ ఉంది.)
* అలంకార గ్రంథము: చంద్రా లోకము (ఇందులో కొన్ని పద్యములు లోపించగా.... వానిని పరవస్తు వెంకటరంగాచార్యులు (1822.. 1900) పూరించిరి.)
* లక్షణ గ్రంథము : కవి శంశయ విచ్ఛేదము
* నిఘంటువు : ఆంధ్ర నామశేషము.
* దండకము : శ్రీరామ దండకము.

## గ్రంథప్రాశస్త్యము
ఈ శతకమును సూరన చూపిని రచనా పాటవమును బట్టి ఇతడు కవితా శూరుడని చెప్పవచ్చు. సూరన సమకాల లోకవృత్తము, నీతి, ఆనాటి రాజ్యపాలనా విధానము, వారి అధికార వాంఛ, ప్రజలు పడిన ఇబ్బందులు, మొదలగునవి కూలంకషంగా వివరింప బడినవి. ఈ శతకము సులభ గ్రాహ్యమైన శైలిలో నున్నందున సామాన్య ప్రజానీకములో సైతం చాల ప్రచారము గాంచింది. నరసింహ శతక కర్త శేషప్ప కవి ఈ రామలింగేశ శతకాన్ని అనుసరించడమే దీని ప్రాశస్త్యమును తెలియజేస్తున్నది.

;మచ్చుకు రెండు పద్యములు.

 సీ. మాన్యంబులీయ సమర్థడొక్కడు లేడు
మాన్యముల్ చెఱుప సామంతులండ
ఱెండిన యూళ్ళగో డెరిగింప దెవ్వడు
పండిన యూళ్ళెన్న ప్రభువు నెల్ల
నితడు పేద యటంచు నెఱిగింప డెవ్వడు
కలవాని సిరి యెంచ గలరు చాల
తనయాలి చీటటిత ప్పెన్నడెవ్వడు-
బెఱకాంత ఱంకెన్న పెద్ద లండ

గీ. టిట్టిదుష్టుల కథికారమిచ్చినట్టి
రాజు ననవలెగాక దుర్నయులరగ
నేమిపని యున్నదిక సత్కవీంద్రులకును 
రామ లింగేశ రామచంద్ర పురవాస.



సీ|| శ్రీమంతు నజ్ఞాప్తి సేయడొకండును
బరుల నేరము బెన్నబరుగులెత్తు
డోతలు న~ఫ్రికిన దోసమొన్న డొకండు
నడవి గొట్టుకుమని యాజ్ఞవెట్టు
నరది గోముంచిన సాటి చెప్ప డొకండు
తుప్ప గంటిన వానిదోస మెన్ను
నమ్మగొల్చిన వాని న్యాయ మొన్నడొకండు
దప్ప గొల్చిన వాని తప్పుజెప్పు

తే.గీ. నిట్టిపెద్దల కథికార మిచ్చినట్టి 
రాజు ననవలె గాక దుర్నయుల ననగ
నేమిపనియున్న యది సత్కవీద్రులకును
రామ లింగేశ రామ చంద్ర పురవాస.


## సూచికలు

## యితర లింకులు

వర్గం:శతకాలు
అహ్మద్ (అయోమయ నివృత్తి)

* అహ్మద్ నగర్
* నసీర్ అహ్మద్
* అహ్మదాబాద్
రేణూ దేశాయ్

**రేణూ దేశాయ్** (జ. డిసెంబరు 4, 1981) ఒక తెలుగు నటి, మోడల్, కాస్ట్యూం డిజైనర్. 

## నేపథ్యం
రేణుదేశాయ్ మహారాష్ట్రలోని పూణెలో స్థిరపడ్డ గుజరాతీ కుటుంబంలో 1981 డిసెంబర్ 4 న జన్మించింది. ఆమె మొదట మోడల్‌గా కెరీర్ ప్రారంభించింది. 2000లో పార్థిబన్ హీరోగా తమిళంలో తెరకెక్కిన జేమ్స్ పాండు చిత్రం ద్వారా ఆమె సినిమా రంగ ప్రవేశం చేసింది. అదే సంవత్సరం పూరి జగన్నాథ్ దర్శకత్వంలో రూపొందిన బద్రి చిత్రంలో   పవన్ కళ్యాణ్ సరసన నటించింది. ఆ చిత్ర నిర్మాణ సమయంలోనే ఇద్దరి మధ్య సాన్నిహిత్యం పెరిగింది.  ప్రేమకు బీజం పడింది. ఆ తరువాత వారి సహజీవనం మొదలైంది. తెలుగు సినిమా పరిశ్రమలో అదో చర్చ కు దారితీసింది. పవన్ తో సహజీవనం మొదలైన తరువాత రేణు దేశాయ్ సినిమాలలో నటించలేదు. మళ్లీ 2003లో పవన్ తోనే జానీ సినిమాలో నటించింది.  2004లో వీరిద్దరికి పెళ్ళి కాకముందే అబ్బాయి అకీరా నందన్ పుట్టాడు. 2009 జనవరి 28న లో వీరిద్దరూ పెద్దలు, తమ పిల్లవాడి సమక్షంలో పెళ్ళి చేసుకున్నారు.  ఆ తరువాత వారికి కూతురు ఆద్య పుట్టింది. వారు 2011లో విడాకుల కొరకు కోర్టులో కేసు ఫైల్ చేయగా 2012లో వారికి విడాకులు మంజూరైనవి.  2018లో, దేశాయ్ తనకు నిశ్చితార్థం జరిగినట్లు ప్రకటించింది, కానీ తన కాబోయే భర్త  గుర్తింపును వెల్లడించలేదు.

## నటి

## కాస్ట్యూం డిజైనర్

## మూలాలు

## బయటి లంకలు
*
* https://web.archive.org/web/20130530210744/http://www.idlebrain.com/movie/archive/mr-badri.html
* http://box4.chakpak.com:9080/articles/?p=18191
* http://www.indianexpress.com/ie/daily/19981201/33551874.html
* http://www.imdb.com/name/nm0220838/

వర్గం:1981 జననాలు
వర్గం:తెలుగు సినిమా నటీమణులు
వర్గం:జీవిస్తున్న ప్రజలు
వర్గం:తమిళ సినిమా నటీమణులు
వృషాధిప శతకము

thumb|మహాకవి పాలకుర్తి సోమనాధుడు (Mahakavi palakurthy somanathudu)
**వృషాధిప శతకము** ను పాల్కురికి సోమనాథుడు రచించాడు. ఇది శివ స్తుతి కలిగిన శైవ సాంప్రదాయక గ్రంధం. దీనికి హృషాదిపా అనే మకుటము కలిగిన పద్యములు కలవు.

తెలుగు శతక వాఙ్మయమున, సంఖ్యా నియమమును, మకుట నియమమును కలిగిన శతకములలో ప్రథమముగా చెప్పదగినది *వృషాధిపశతకము.* దీనిరచయిత పాల్లకురికి సోమనాథుడు. ఈతడు తెలుగునాటనేగాక, కర్ణాటకమున కూడ తన రచనల ద్వారా వీర శైవ మతమును ప్రచారము గావించి ఆ మతమును చిరస్థాయి కల్పించిన మహనీయుడు. వీర శైవమునకీతడు -- విజ్ఞానపీఠమని చెప్పవచ్చును. ఇతడు తెలుగున ద్వపద, శతక, గద్య రచలలకు ఆద్యుడైన మహా కవి. 

## రచనా శైలి
సాహిత్యంలో తెలుగు భాషా పదాల వాడకం శివకవి యుగంలో పెరిగింది. ముఖ్యంగా సోమనాధుడు అచ్చ తెలుగు పదాలను, తెలుగు ఛందస్సును విరివిగా వినియోగించాడు. "రగడ" అనే ఛందోరీతి ఇతనే ప్రారంభించాడు. ఇతడు మొదలుపెట్టిన రగడను "బసవ రగడ" అంటారు. ద్విపద, రగడలే కాకుండా సోమనాధుడు ఇంకా సీసము (పద్యం), త్రిభంగి, తరువోజ, క్రౌంచ పదము, వన మయూరము, చతుర్విధ కందము, త్రిపాస కందము వంటి స్థానిక ఛందోరీతుల ప్రయోగం చేశాడు.

## ఇవి కూడా చూడండి
* బసవ పురాణం
* వృషాధిప శతకం
* చతుర్వేద సారము
* పండితారాధ్య చరిత్ర

## మూలాలు, బయటి లింకులు

## మూలాలు

వర్గం:శతకాలు
వర్గం:శివకవుల సాహిత్యం
లైలా

**లైలా** కొందరు స్త్రీల పేరు.

* ఒక లైలా కోసం : 2014 విడుదలైన తెలుగు సినిమా.
* లైలా(తెలుగు సినిమా) : 1989 తెలుగు సినిమా
* లైలా (తుఫాను) : మే 2010 లో రాష్ట్రానికి వచ్చిన తుఫాను. లైలా తుఫాను
* లైలా మజ్ను : 1949 తెలుగు సినిమా
* అలీఫ్ లైలా : ఉర్ధూ సాహిత్యంలో కథల సమాహారం.
* లైల ఖాన్ : బాలీవుడ్ నటి
* లైలా (నటి) : తెలుసు సినిమా నటి.
ఘంటసాలపాలెం

**ఘంటసాలపాలెం** కృష్ణా జిల్లా, ఘంటసాల మండలానికి చెందిన రెవెన్యూయేతర గ్రామం.

## గ్రామ భౌగోళికం
సముద్రమట్టానికి 11 మీ.ఎత్తు

## సమీప గ్రామాలు
మచిలీపట్నం, రేపల్లె, పెడన, గుడివాడ

## సమీప  మండలాలు
చల్లపల్లి, మొవ్వ, పమిడిముక్కల, గూడూరు

## గ్రామ ప్రముఖులు
thumb|తుమ్మల వేణుగోపాలరావు : ప్రముఖ విద్యా, సాహితీ, సామాజిక వేత్త,

* తుమ్మల వేణుగోపాలరావు :ప్రముఖ విద్యా, సాహితీ, సామాజిక వేత్త, వామపక్ష భావజాలసానుభూతిపరుడు. 1928 ఫిబ్రవరి 28న **ఘంటసాలపాలెంలో** జన్మించాడు.వేణుగోపాలరావు 83వ ఏట 2011 సెప్టెంబరు 21, న మరణించాడు. మరణానంతరం కళ్ళు, భౌతిక దేహం ఆంధ్ర వైద్య కళాశాలకు దానం చేయబడ్డాయి.
*ఉప్పల ప్రసాదరావు ఆదర్శరైతు 2012 వ సంవత్సరానికి గాను 'రాష్ట్ర రైతు నేస్తం' పురస్కారానికి యెన్నికయ్యారు. వీరు 2003,2010 సంవత్సరాలలో జిల్లా ఉత్తమ పశుపోషకుని అవార్డు, జిల్లా ఉత్తమ రైతు అవార్డూ పొందారు. 2014,అక్టోబరు-21న ముఖ్యమంత్రి చంద్రబాబునాయుడు గన్నవరం పర్యటన సందర్భంగా, ఏర్పాటుచేసిన పశుప్రదర్శనలో వీరు పెంచుచున్న బ్లాక్ బెంగాల్ మేకపిల్లను ప్రదర్శించారు. ఆ ప్రదర్శనలో ఈ మేకపిల్లను చూసి ముచ్చటపడిన ఆయనకు, ఈ రైతు 170 ఎకరాల పొలం కౌలుకు చేస్తున్నాడనీ, ఆయన 200 పశువులను పోషించున్నాడనీ, ఇంకా ఆయన దగ్గర మేలురకం మేకలున్నాయనీ అధికారులు వివరించారు. ఈ సంగతి తెలుసుకున్న ఆయన, ఒక రైతుకు ఇవన్నీ ఎలా సాధ్యమైనవని ఆశ్చర్యం వ్యక్తం చేసారు. ఈ సందర్భంగా, శ్రీ ప్రసాదరావు, ఆ మేకపిల్లను ముఖ్యమంత్రికి బహూకరించారు. 
## గ్రామానికి రవాణా సౌకర్యాలు
కొడాలి, మొవ్వ నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 54 కి.మీ

## గ్రామంలోని విద్యాసౌకర్యాలు
మండల పరిషత్తు ప్రాథమిక పాఠశాల:- ఈ పాఠశాల, ఈ గ్రామ పంచాయతీ పరిధిలోని వేమూరి గోపాలరావునగర్ లో ఉంది.

## గ్రామంలోని మౌలిక సదుపాయాలు

### వైద్య సౌకర్యం
ప్రాథమిక ఆరోగ్య కేంద్రం. 
### సామాజిక భవనo
ఈ గ్రామ పంచాయతీ పరిధిలో ఉన్న వేమూరి గోపాలరావునగర్ లో, ఈ భవనాన్ని, ఇటీవల గొర్రెపాటి వెంకట్రాయులు, ఉదయభాస్కరమ్మ విద్యాట్రస్ట్ ఆధ్వర్యంలో, రు. 5 లక్షల వ్యయంతో నిర్మించారు.

## గ్రామ పంచాయతీ
ఈ గ్రామ పంచాయతీకి 2013 జూలైలో జరిగిన ఎన్నికలలో వేమూరి సాయి వెంకటరమణ సర్పంచిగా గెలుపొందాడు.

## దర్శనీయ ప్రదేశాలు/దేవాలయాలు
#శ్రీ మధురేశ్వరస్వామివారి ఆలయం:- ఈ గ్రామంలో గ్రామస్థులు, దాతల సహకారంతో రు. కోటి రూపాయల వ్యయంతో, నూతన శివాలయాన్ని నిర్మించారు. ఈ ఆలయంలో ప్రతిష్ఠ కొరకు, రు. 8.5 లక్షల గ్రామస్థులు, దాతల ఆర్థిక సహకారంతో, తెనాలి, మహాబలిపురం నుండి దేవతామూర్తుల విగ్రహాలను, ఉమా మధురేశ్వరస్వామి, వీరభద్ర, భద్రకాళి, గణపతి, కుమారస్వామి, జీవధ్వజ, నవగ్రహ,షిర్డీ సాయిబాబా, వాయులింగ, నాగ విగ్రహాలను తెప్పించారు. చలువరాతి శివలింగాన్ని, రు. 2.4 లక్షల వ్యయంతో, రాజస్థాను నుండి తెప్పించారు. ఈ ఆలయంలో, 2014,జూన్-6 నుండి 8 వరకు, శైవక్షేత్ర పీఠాధిపతులు శివస్వామి ఆధ్వర్యంలో ప్రత్యేకపూజా కార్యక్రమాలు నిర్వహించారు. 6వ తేదీన, ఉదయం 9 గంటలకు గణపతి పూజ, అఖండదీపారాధన, అంకురార్పణ, ధ్వజారోహణ, నీరాజన మంత్రపుష్పం మొదలగు కార్యక్రమాలు నిర్వహించారు. 7వ తేదీన, వాస్తుహోమం, క్షీరాధివాసం, గవ్యాంతపూజలు, గ్రామోత్సవం, అన్నసమారాధన, హోమగుండాల వద్ద యాగాలు నిర్వహించారు. దీనికోసం హోమగుండం వద్ద ప్రత్యేకంగా యాగశాలను నిర్మించారు. 8వ తేదీ ఉదయం 7-38 గంటలకు నూతన శివాలయంలో శ్రీ ఉమా మధురేశ్వర స్వామి, వీరభద్ర, భద్రకాళి, గణపతి, కుమారస్వామి, జీవధ్వజ, నవగ్రహ, సాయిబాబా, వాయులింగ నాగప్రతిష్ఠా మహోత్సవాన్ని నిర్వహించారు. ఆదివారం రాత్రి శైవక్షేత్రం పీఠాధిపతి శ్రీ శైవస్వామి అనుగ్రహభాషణ చేసారు.
## మూలాలు
## యితర లింకులు

వర్గం:ఘంటసాల మండల రెవెన్యూయేతర గ్రామాలు
తిల్లాన

పల్లవి, అనుపల్లవి, చరణములను అంగములు కలిగి మధ్యమ కాలములో పాడదగిన రచన **తిల్లాన**. సాహిత్యము జతులతోను స్వరముల తోను విరాజిల్లును. చురుకైన రచన ఉద్రేకింపజేయు రచన.

యిది కర్ణాటక సంగీతంలో విశిష్ట రచన. నృత్య నాటికలలో ఈ ప్రక్రియను ఎక్కువగా వాడుతారు. హిందుస్థానీ సంగీతంలో కూడా తరన కూర్పులో తిల్లానను సైద్ధాంతీకరించారు. 

హెచ్.హెచ్. స్వాతి తిరుణాల్, మైసూరు సదాశివరావు, రామనాడు శ్రీనివాసయ్యంగార్, పల్లవి శేషయ్య, పొన్నయ్య పిళ్ళే గార్లు ప్రముఖ తిల్లాన రచయితలు.
## కొన్ని తిల్లానలు

## యివి కూడా చూడండి

* రాగమాలిక
* జావళి
* కీర్తన
* గీతము
* పదము(సంగీతం)

## సూచికలు
బత్తులవారిపాలెం

**బత్తులవారిపాలెం** ప్రకాశం జిల్లా లోని అద్దంకి మండలం లోని రెవెన్యూయేతర గ్రామం.
## గణాంకాల వివరాలు

ఈ వూరివారయిన కడియం వంశానికి చెందిన బ్రహ్మయ్య గారి ఇంట్లో 200 ఏళ్ళనాటి 4 [తాళపత్ర గ్రంథాలను స్థానిక చరిత్ర పరిశోధకులు సేకరించారు. కడియం వంశస్థులు 13 వ శతాబ్దంలో యాదవ రాజులకు వీటి ద్వారా ఈ క్రింది కాటమరాజు కథలు చెప్పేవారట:-(1) ధనాదుల కొండ బొంగరాల ఆట కథ (2) శ్రీశైలం నల్లమడ అడవుల్లోని ఆవుల మేపు కథ (3) పోలరాజు కథ (4) కర్రి ఆవుల రాజు కథ 
## మూలాలు

## వెలుపలి లంకెలు
యుడికాట్స్

**యుడికాట్స్**, యుడికోటిడి లేక యుడికోటైలిడన్స్ పుష్పించే మొక్కల యొక్క మోనోఫైలిటిక్ సమూహంలో ఉన్నాయి, వీటిని మునుపటి రచయితలు ట్రికోల్‌పాటిస్ లేదా నాన్-మాగ్నోలిడ్ డికాట్స్ అనేవారు. ఈ వృక్షశాస్త్ర పదాలు పరిణామ వృక్షశాస్త్రజ్ఞుడు జేమ్స్ ఎ. డోయల్, పాలెయోవృక్షశాస్త్రజ్ఞుడు కరోల్ ఎల్. హోటన్ ద్వారా 1991 లో పరిచయం చేయబడ్డాయి, ముందటి తక్కువ ప్రత్యేకగల డికాట్స్ నుండి ట్రికోల్ పాటి డికాట్స్ యొక్క తదుపరి పరిణామాత్మక వ్యత్యాసాన్ని నొక్కిచెప్పడానికి. షేర్డ్ డిరివేడ్ కారెక్టర్స్ (shared derived characters) యొక్క పదనిర్మాణ అధ్యయనాల్లో tricolpate పుప్పొడి రేణువులతో పుష్పించే మొక్కల మధ్య దగ్గరి సంబంధాలున్నట్టు ప్రారంభంలో భావించబడింది.

## ఇవి కూడా చూడండి

## బయటి లింకులు

వర్గం:వృక్ష శాస్త్రము
పదము (సంగీతం)

**పదము** అను పదము భక్తి కీర్తనలకు ఉపయోగింపబడుచున్నది. **దాసర పదగళు** అని పురందరదాసుల వారి జ్ఞానపాటలకు పేరు రాయలసీమలో సామాన్య జనులు "ఒక పదం పాడమ్మా" అనేది అలవాటు. పదము అనగా భక్తికి సంబంధించిన పాట అని అర్థము. కళగాను, శాస్త్రముగాను జనులకు తెలియక పోయినను, మతమును వ్యాపించుటకై దైవ భక్తిని జనుల హృదయంలో పెంపొందింప జేయుటకై అనేక రకములైన పాటలను మన పూర్వులు రచించిరి. వాటిలో కలుపు తీసేవారు "కలుపు పాటలు", దంపుళ్ల వారికి "దంపుడు పాటలు", జోలపాట, మొదలగునవి ఉన్నాయి. చాల వరకు జానపదములు నాయకా నాయకీ భాఅములతోనే రచించబడినవి కానీ కొంతవరకు యివన్నియు భక్తి పాటలే. శృంగార రసములోనే దేవుని ధ్యానించుట పూర్వము నుండి మన దేశములో ఉంది. పరమాత్ముడు నాయకుడుగను, జీవాత్మను నాయకిగను రచయిత మనస్సులో పెట్టుకొని ఈ రచనల రచించెను. ఆ శాఖకు చెందినదే ఈ "పదము" ఆను రచన. ఇది సంగీత రచనలో ఒకటి, జానపదములతో కాక శాస్త్ర నిబంధనలలో రచింపబడింది.
## లక్షణము
పల్లవి, అనుపల్లవి, చరణములను అంగములను కలిగి యుండును. ఒక్క చరనమైననూ ఉండవచ్చును. లేదా పెక్కు చరణములను కలిగియూ ఉండవచ్చును. కఠిన సంచారములు గాని ఎక్కువ సంగతులు కాని పకములందుండకూడదు. చాల నెమ్మదిగా పాడదహిన రచన. రాగ భావము ఉట్టిపడు చుండును. సాహిత్యము సామాన్య వాడుక భాషలో రచింపబడి యుండును. చరణములు ఒకే ధాతులో పాడునవిగా నుండును.

సాహిత్యము లోని పదములు ద్వందార్థములు కలవిగా నుండును. కొన్ని పదములు నాయకుడు పాదునవిగానూ, కొన్ని నాయకి పాడునవిగాను, కొన్ని సఖితో నాయకుడో, నాయకీయో పాడినట్లు గాను ఉండును. నాయకానాయకీ భావముతో సాహిత్యము రంజితముగా నుండును.

క్షేత్రజ్ఞుల వారు విజయ రాఘవ నాయకులను తంజావూరు రాజులపై, "విజయ రాఘవ పంచరత్నములు" అను పేర ఐదు పదములను రచించిరి.
## తెలుగు పద రచయితలు
కేత్రజ్ఞ, పెద్ద దాసరి, పరిమళరంగ, సారంగపాణి, కస్తూరిరంగ, ఘనం శీనయ్య, శోభనాద్రివారు, ఘటపల్లివారు, జటపల్లివారు, ఇనుకొండవారు, వీరభద్రయ్య, కవి మాతృ భూతయ్య మొదలగువారు.

## తమిళ రచయితలు
ఘనం కృష్ణయ్యర్, వైదీశ్వరన్, కోయిల్ సుబ్బరామయ్యర్, కవికుంజర భారతి, మాంబళి, కవిరాయర్.
## కొన్ని పదములు

## యివి కూడా చూడండి
* రాగము
* తాళము
* కర్ణాటక సంగీతం
* కృతి
* రాగమాలిక
## సూచికలు

## యితర లింకులు
చోప్రా

* ప్రియాంక చోప్రా - భారతీయ నటి, మాజీ ప్రపంచ సుందరి.
* షెర్లిన్ చోప్రా - భారతీయ మహిళ.
* ఉదయ్ చోప్రా - బాలీవుడ్ నటుడు, నిర్మాత, సహాయ దర్శకుడు. 
* అంజుమ్‌ చోప్రా - భారతీయ మహిళా క్రీడాకారిణి
* అగ్ని చోప్రా - భారతీయ క్రికెటర్.

వర్గం:ఇంటిపేర్లు
కురవంజి

thumb|ఎరుకలు -సోది
పూర్వ కాలం నుండి   ఎరుకలసాని జ్యోతిష్యం చెప్పే వ్యక్తిగా  ప్రాముఖ్యత వహించింది. ఈ ఎరుకలసాని వినోద కాలక్షేపానికీ యదాలాపంగా ఆటలు పాటలు జోడించి ప్రారంభించిన కళారూపం కురవంజి. అరణ్యాలలో నివసించే చెంచులు, కోయలు, కురవలు, ఈ నృత్యాన్ని ప్రదర్శిస్తారు. కురవలనే గిరిజనులు ప్రదర్శించేది కాబట్టి దానిని కురవంజి లేక కొరవంజి అని పిలుస్తారు.  రాజుల కాలం నాటినుంచి నేటిదాకా ఏదో ఒక రూపంలో **కురవంజి** కళారూపం  జీవించివుంది.  ఇక ఆంధ్ర దేశంలో సొదెమ్మో సోదె అంటూ వచ్చె ఎరుకల వారిలో కురవంజి జీవితరేఖలు కనిపిస్తాయి. 

## చరిత్ర
కురవంజి కళారూపం ఆటవికులది. మానవులు అడవుల్లో నివసించే కాలంలో ప్రాచుర్యంపొందింది.  పుణ్యక్షేత్రాలుగా వున్న సింహాచలం దేవాలయం, మంగళగిరి నృసింహ దేవాలయం, విజయవాడ కనకదుర్గ దేవాలయం, శ్రీశైలం మల్లికార్జునదేవాలయం, తిరుమల లలో సంవత్సరం పొడుగునా యాత్రా ఉత్సవాలు జరుగుతూ వుండేవి.  ఇలా వుత్సవాలకు వచ్చిన యాత్రికుల వినోదం కోసం ఆటవికులైన కురవలు, వినోద ప్రదర్శనలు ఇచ్చేవారు. ఈ వినోదాన్ని యాత్రికులు మెచ్చుకుని వారికి బహుమతులను దానం చేసేవారు. 

ఏ మాత్రం నిర్మాణ పటుత్వంలేని అడుగులనే ప్రారంభదశలో వాడినా, క్రమేపీ వారి  అడుగు ఒక కళారూపంగా ఆభివృద్ధి చెందింది. కురవంజులు వేషధారణలో అడవిజంతువుల చర్మాలూ, నెమలి ఈకలూ, పందిముళ్ళు, కోరలూ, పులిగోళ్ళూ, ఎలుగుబంటి వెంట్రుకలూ మొదలైన వాటిని ధరించి నృత్యాలు చేసేవారు. పుణ్యక్షేత్రాల మహోత్సవాల గురించి, కథలల్లి వాటిని ప్రదర్శించేవారు. ఇలా యాత్రాస్థలాలల్లో పుట్టి పెరిగిన ఈ కొరవంజి కళారూపమే క్రమేపి దేశం నాలుగు మూలలకూ వ్వాపించింది. ఈ *కురవంజి * కళారూపం ఒరవడినే జక్కులవారనే  కళావంతులు  కూడా ప్రదర్శనాలను ప్రారంభించారు.

## మూలాలు

వర్గం:జానపద కళారూపాలు
కుమార్ సానూ

**కుమార్ సానూ** గా ప్రసిద్ధికెక్కిన 'కేదార్ నాథ్ భట్టాచార్జీ' (1990 నుంచి 1995 వరకు) వరుసగా 5 సంవత్సరాలు ఫిలింఫేర్ బహుమతులు గెలుచుకున్న ఒక ప్రముఖ భారతీయ గాయకుడు. ఈయన కలకత్తాలో 1957 సెప్టెంబరు 23 న జన్మించారు. 2009లో భారత ప్రభుత్వం ఈయనకు పద్మశ్రీ పురస్కారాన్ని అందజేసింది. 

## తొలి దశ

కుమార్ సానూ బెంగాళీ కుళీన బ్రాహ్మణ కుటుంబంలో జన్మించాడు. ఈయన తండ్రి పసుపతి భట్టాచార్య గాత్రసంగీత విద్వాంసుడు, సంగీతకర్త. ఈయన చిన్నప్పటి నుండే సానూకు గాత్రంలో, తబలాలో శిక్షణ ఇచ్చాడు. 
కలకత్తా విశ్వవిద్యాలయం నుండి వాణిజ్యశాస్త్రంలో డిగ్రీ పూర్తిచేసి సానూ 1979లో సంగీత ప్రదర్శనలు ఇవ్వటం ప్రారంభించి అనేక షోలలో, రెస్టారెంట్లలో ప్రదర్శనలిచ్చాడు. ఈయన తన గాత్ర శైలిలో కిషోర్ కుమార్ ను  అనుకరించే ప్రయత్నం చేసేవాడు. ఆ తర్వాత దశలో, తనదైన ప్రత్యేక శైలిని వృద్ధిచేసుకున్నాడు.

## వృత్తి విశేషాలు
1984 లో పాటలు పాడడం మొదలుపెట్టిన కుమార్ సానూకు *ఆషికీ* హిందీ చిత్రం (1990) ద్వారా మంచి గుర్తింపు వచ్చింది.

## సంప్రతింపులు

## Other websites
* 
* 

వర్గం:జీవిస్తున్న ప్రజలు
వర్గం:1957 జననాలు
వర్గం:భారతీయ కళాకారులు
వర్గం:పద్మశ్రీ పురస్కార గ్రహీతలు
వర్గం:ఫిలింఫేర్ అవార్డుల విజేతలు
వర్గం:పశ్చిమ బెంగాల్ వ్యక్తులు
వర్గం:సంగీత దర్శకులు
వర్గం:భారతీయ పురుష గాయకులు
గులాం అలి

**ఉస్తాద్ గులాం అలి**  (డిసెంబరు 5, 1940) పాకిస్థాన్కు చెందిన ప్రముఖ గజల్ గాయకుడు. ఈయన భారతీయ గాయకుడు "బడే గులాం అలిఖాన్" (గులాం అలి శిష్యుడు) గానీ లేదా చోటే గులాం అలి (ఖ్యాల్ బచోన్ ఘరానా లోని పాకిస్థానీ గాయకుడు) గానీ కాదు.

ఈ కాలంలో ప్రముఖ గజల్ గాయకులలో ఈయన ఒకరు. ఆయన గజల్ తో హిందూస్థానీ క్లాసికల్ సంగీతమును కలిపి పాడే శైలిలో మార్పులు ఒకే విధంగా ఉంటాయని గుర్తించారు. ఆయన పాకిస్థాన్, భారతదేశం, బంగ్లాదేశ్, యు.ఎస్.ఎ దక్షిణ ప్రాంతం, యునైటెడ్ కింగ్‌డం, మధ్య తూర్పు దేశాలలో ప్రసిద్ధ గాయకుడు. 1982 లో నికాహ్ చిత్రానికి గానూ ఇతను ఆలపించిన చుప్కే చుప్కే రాత్ దిన్ అనే గజల్ సంగీతప్రియుల హృదయాలను దోచుకున్నది.

## వార్తలలో గులాం అలి
### భారత్ లో ఇక సంగీతప్రదర్శన చేయను
2015 నవంబరు డిసెంబరు నెలలో ఇతడు భారతదేశంలో సంగీత ప్రదర్శనలు చేయవలసి ఉంది. కానీ ఇతని పర్యటను మనదేశంలోని కొన్ని రాజకీయ పార్టీలు వ్యతిరేకించడం ఇతడిని బాధించింది. భవిష్యత్తులో భారత్ లో ఎలాంటి సంగీత కచేరి కార్యక్రమాలను నిర్వహించబోనని ఇతడు స్పష్టం చేశాడు. భారత రాజకీయాలు తనను తీవ్రంగా బాధించాయని చెప్పాడు. ఇరు దేశాల మధ్య ఉన్న సమస్యలు పరిష్కారం అయ్యేవరకు తాను ఇక కచేరి కార్యక్రమాలను భారత్ లో ఎట్టి పరిస్థితుల్లో నిర్వహించనని చెప్పాడు. 2015లో ఆయన లక్నో, ఢిల్లీలో నవంబరు 25న ఒకటి, డిసెంబరు 3న మరొకటి సంగీత కచేరి నిర్వహించాల్సి ఉంది. అయితే, వాటిని ఇప్పటికే రద్దు చేసుకున్నట్లు తెలిపాడు.తాను నిర్వహించే కార్యక్రమాలను అడ్డుకోవడం ద్వారా భారత్ లో కొన్ని పార్టీలు లబ్ధిపొందాలని ప్రయత్నించే తీరు తనను ఇబ్బంది పెట్టిందని అందుకే తాను ఈ నిర్ణయానికి వచ్చానని చెప్పాడు.

## మూలాలు

## ఇతర లింకులు
*Lyrics and English Translations of Compositions of Ghulam Ali 
*Ghulam Ali
*List Of Ghulam Ali Ghazals & more
*Ghulam Ali Concert

వర్గం:1940 జననాలు
వర్గం:హిందీ సినిమా నేపథ్యగాయకులు
వర్గం:పాకిస్తానీ గాయకులు
వర్గం:పాకిస్తానీ గజల్ గాయకులు
వర్గం:జీవిస్తున్న ప్రజలు
వర్గం:హిందీ భాషా పాఠాన్ని కలిగి ఉన్న వ్యాసాలు
పితాని సత్యనారాయణ

పితాని సత్యనారాయణ ఆంధ్రప్రదేశ్ రాష్ట్రానికి చెందిన రాజకీయ నాయకుడు. మాజీ మంత్రి, తెలుగుదేశం పార్టీ పొలిట్ బ్యూరో సభ్యుడు.  ప్రధానంగా లేసు వ్యాపారిగా ప్రసిద్ధి చెందిన సత్యనారాయణ, తరువాత పెనుగొండ నియోజకవర్గం నుండి శాసనసభకు ఎన్నికైనారు. పశ్చిమగోదావరి జిల్లా  పాలకొల్లు మండలం  కొమ్ముచిక్కాల గ్రామంలో  సొంత ఖర్చులతో  భక్తుల సౌకర్యార్థం  శ్రీ వెంకటేశ్వర స్వామి దేవస్థానం నిర్మాణం చేసాడు.

## బాల్యం, విద్య
1952 డిసెంబరు 9న జన్మించిన సత్యనారాయణ స్వగ్రామం పాలకొల్లు మండలం కొమ్ము చిక్కాల గ్రామం. పితాని తండ్రి వెంకన్న కొమ్ముచిక్కాల గ్రామంలో ప్రముఖుడు. లేసు వ్యాపారాన్ని ఈ ప్రాంతానికి పరిచయం చేసిన వాడు వెంకన్న. సత్యనారాయణ ప్రాథమిక విద్య కొమ్ముచిక్కాల హైస్కూలులోనూ, ఉన్నతవిద్య పెనుగొండలోనూ గడిచింది. 

## రాజకీయ ప్రవేశం
* 2009 లో మొదటగా పెనుగొండ శాసనసభ స్థానానికి కాంగ్రెస్ తరపున పోటీ చేసి తెలుగుదేశానికి చెందిన కర్రి రాధాకృష్ణారెడ్డిపై గెలుపొందారు. ఆయన 2014లో జరిగిన ఎన్నికల్లో టీడీపీ తరపున ఎమ్మెల్యేగా గెలిచి కార్మిక, ఉపాధి, ట్రైనింగ్‌ అండ్‌ ఫ్యాక్టరీస్‌ శాఖల మంత్రిగా పని చేశాడు. శాసనసభ్యుడుగా  ఉభయ తెలుగు  రాష్ట్రాల్లో మంత్రిగా   పనిచేశారు ఆయన మంత్రిగా పనిచేసిన  సమయంలో ఆ మంత్రికి కీర్తి పరీక్షలు తెచ్చినటువంటి వ్యక్తి  శ్రీ పితాని సత్యనారాయణ గారు. 

## పదవులు
* ఛైర్మన్, ఆంధ్ర ప్రదేశ్ స్పిన్నింగ్ మిల్స్ పెడరేషన్
* ఆరోగ్యశ్రీ శాఖా మంత్రిగా పనిచేసారు
* సాంఘిక సంక్షేమ శాఖా మంత్రి.

## మూలాలు

* https://web.archive.org/web/20130808083045/http://helloap.com/pithani-satyanarayana-of-achanta-constituency/#ixzz2ZCAjD97Y

వర్గం:పార్టీలు ఫిరాయించిన రాజకీయ నాయకులు
వర్గం:పశ్చిమ గోదావరి జిల్లా రాజకీయ నాయకులు
వర్గం:పశ్చిమ గోదావరి జిల్లాకు చెందిన రాష్ట్ర మంత్రులు
వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
బెల్లంకొండ సుబ్బారావు

**బెల్లంకొండ సుబ్బారావు** (1902 - నవంబర్ 21, 1952) ప్రముఖ రంగస్థల నటుడు, న్యాయవాది.

## జననం
ఇతను 1902లో కారంపూడిలో జన్మించాడు. కానీ పెరిగింది నరసరావుపేట పట్టణం

## రంగప్థల ప్రస్థానం
ఇతని మొదటి వేషం గయోపాఖ్యానంలో శ్రీకృష్ణుడు. పాండవోద్యోగ విజయాలులో శ్రీకృష్ణ పాత్రధారణలో ఇతని నటన తారాస్థాయినందుకుంది.చక్కగా పద్యం విడమరిచి పాడడం, నాభి దగ్గరనుండి నాదాన్ని తీసుకురావడం, పద్యంలోని ముఖ్య పాదాన్ని తిరిగి తిరిగి చదవడం ఇతని ప్రత్యేకత.కృష్ణుడు వేషంమీద మీసాలు పెట్టుకుంది. ఇతనొక్కడే అందుకనే ఇతనిని మీసాల కృష్ణుడు అనేవారు. శ్రీకృష్ణుని పాత్రకు మీసాలు పెట్టవచ్చా, పెట్టకూడదా అనే సమస్యపై అంధ్రదేశంలో తర్జన భర్జనలకు గురికావడానికి ఇతని మీసాలే కారణం. కృష్ణపాత్రకు అంకితమైపోయిన నటుడు.

## నటించిన పాత్రలు
శ్రీకృష్ణుడు, రాజరాజు, నలబాహుకులు, హరిశ్చంద్రుడు, విజయరామరాజు, పఠాన్ రుస్తుం వంటి పాత్రలలో నటించాడు.

## మరణం
1952 నవంబర్ 21న పరమపదించారు.

## మూలాలు
* బెల్లంకొండ సుబ్బారావు, నాటక విజ్ఞాన సర్వస్వం, పొట్టి శ్రీరాములు తెలుగు విశ్వవిద్యాలయం ప్రచురణ, హైదరాబాదు, 2008., పుట. 660.

వర్గం:1902 జననాలు
వర్గం:1952 మరణాలు
వర్గం:తెలుగు నాటకరంగం
వర్గం:తెలుగు రంగస్థల నటులు
వర్గం:గుంటూరు జిల్లా రంగస్థల నటులు
వర్గం:రంగస్థలంపై స్త్రీ పాత్ర ధరించిన పురుషులు
వర్గం:గుంటూరు జిల్లా న్యాయవాదులు
వర్గం:నరసరావుపేట
నిడుముక్కల సుబ్బారావు

thumb|నిడుముక్కల సుబ్బారావు
**నిడుముక్కల సుబ్బారావు** (మార్చి 10, 1896 - ఏప్రిల్ 17,1968) రంగస్థల నటుడు, మైలవరం బాలభారతి నాటక సమాజంలో ప్రధాన పురుష పాత్రధారి.

## జననం
ఈయన 1896 మార్చి 10వ తేదీన విజయవాడలో జన్మించాడు.

## రంగస్థల ప్రవేశం
మొట్టమొదట బందరు ‘చిత్రకళాభివర్దిని’ సామాజంలో బాలవేషాలలో నటించి తరువాత మైలవరం కంపెనీలో చేరి అఖండ ఖ్యాతి గడించాడు.

## నటించిన పాత్రలు
శ్రీకృష్ణుడు, గయోపాఖ్యానంలో అర్జునుడు, శిశుపాలుడు, అశ్వనీదేవత (సుకన్య), భీష్మ, బబ్బిలి రంగారావు, జలంధరుడు, బిల్వమంగళుడు, ఖడ్గ నారాయణుడు, మన్మధుడు (అనసూయ), శ్రీరాముడు, భరతుడు, నారదుడు, గిరిరాజు (చండిక), క్రూరసేనుడు మొదలైనవి.

## బిరుదులు
* రంగభూషణ
* నాట్య విశారద

## మరణం
చివరి దశలో లారీ నడిపిస్తూ 1968, ఏప్రిల్ 17న మరణించాడు.

## మూలాలు
* నిడుముక్కల సుబ్బారావు, నాటక విజ్ఞాన సర్వస్వం, పొట్టి శ్రీరాములు తెలుగు విశ్వవిద్యాలయం ప్రచురణ, హైదరాబాదు, 2008., పుట. 658.

వర్గం:1896 జననాలు
వర్గం:1968 మరణాలు
వర్గం:తెలుగు నాటకరంగం
వర్గం:తెలుగు రంగస్థల నటులు
వర్గం:కృష్ణా జిల్లా రంగస్థల నటులు
వర్గం:తెలుగు సినిమా నటులు
వర్గం:బందరులో జీవించిన ప్రముఖులు
బలరామయ్య (అయోమయ నివృత్తి)

* ఘంటసాల బలరామయ్య
* బలరామయ్య. జి (ఐ.ఏ.ఎస్)
నారాయణ పండితుడు

thumb|నారాయణ పండితుడు
**నారాయణ పండితుడు** () (1340–1400) ఒక ప్రముఖ భారతీయ గణిత శాస్త్రవేత్త. యీయన సంస్కృత భాషలో గణిత భావనలను రెండవ భాస్కరాచార్యుని తరువాతి కాలములో వ్రాశాడు ఆయన "గణిత కౌముది" అనే గ్రంధమును 1356 సంవత్సరంలో గణిత ప్రక్రియలతో వ్రాశాడు.  ఆయన రచనలు గణిత శాస్త్రం అభివృద్ధికి ఎంతో తోడ్పడ్డాయని చెప్పవచ్చు.

## గణిత సేవలు

నృసింహ పుత్రుడగు నారాగణ పండితుడు అంకగణీతమునకు, జ్యామితికి అంకితము చేయబడిన తన గణిత కౌముదిని వ్రాసెను. ఇతడే "నా బీజ గణితము" అని అందు పేర్కొన్నాడు. గణిత కౌముదిని శోధించిన పద్మాకర ద్వివేది ఆ గ్రంథం యొక్క ఉపోద్ఘాతమునందు నారాయణ బీజం అను పేరిట బీజగణితమును విమర్శించు ఖండమొకటి, వారణాసి ప్రిన్స్ ఆఫ్ వేల్స్ సరస్వతీ భవన్ కోశ భాండాగారము నందు కలదని చెప్పెను. అంతకన్న మించి దాని విషయమై మనకు తెలియదు. కొందరు దాని విస్తృత లక్షణమును పురస్కరించుకొని కాబోలు గణిత కౌముదిని లీలావతీ వ్యాఖ్యానమని చెప్పుట కద్దు. అది భ్రాంతి మూలకం. క్రమరహితముగ, గణిత కౌముది యందు కూర్చబడిన విషయములలో అత్యంత ప్రధానములయినవి పూర్ణాంక, భిన్నాంకములకు సంబంధించిన మూలపరికర్మాష్టకము, వర్ణములకు, వర్ణమూలాంకములకు అన్వయించి భిన్నాంకములను గురించిన కఠిన సమస్యలు(సంకీర్ణ ప్రజాతయః), వర్గమునకు సంబంధించిన విచిత్ర సమస్యలు, వ్యప్తవిధి(ఇన్వర్షన్), త్రైరాశికం, మిశర్మ వ్యవహారం, వృద్ధి, ధనం(వడ్డీ), కాలం-దూరం, కాలం-పని, వీటిని గూర్చి సమస్యలు, శ్రేఢి వ్యవహారం, స్థూల వ్యవహార విధి, ఋజు రేఖాచిత్రముల యొక్క కర్ణములుల్, ఎత్తుల, పరివ్యాసములు లెక్కలు, వృత్తముల చాపములు, జ్యాలు, అంకశ్రేఢుల జ్యామితీనిరూపణ, పూర్ణాంక నిలువు చిత్రములు, జ్యామితి యందు మిక్కి కఠినమయిన(పైశాచిక) సమస్యలు, త్రవ్వటాములు(ఖాతాఅ వ్యవహారాలు), వర్గ ప్రకృతి, బాధదాన విధానం, అనగా ఒక దత్త సంఖ్యను నిశ్శేషంగా భాగింపగల సంఖ్యలను కనుగొనడం, భిన్నాంక క్షేత్రమందలి ఇతర సమస్యలు అంక పాశములు, భద్రగణితం.

నారాయణ పండితుడు రచించిన అంకగణిత శాస్త్రమును "గణిత కౌముది", బీజగణిత శాస్త్రమును "బీజగణిత వతంశ" అని అంటారు.కొందరు దాని విస్తృత లక్షణమును పురస్కరించుకొని కాబోలు గణిత కౌముదిని లీలావతీ వ్యాఖ్యానము "కర్మప్రదీపిక" చెప్పుట కద్దు . కర్మదీపిక గ్రంథంలో సంఖ్యల వర్గములు కనుగొను వివిధ పద్ధతులు ఉన్నాయి. ఈ గ్రంథంలో బీజగణితం, మాజిక్ చతురస్వాలు వంటివి ఉన్నాయి.⌊⌊⌊M15⌋⌋⌋⌋ .

నారాయణ పండితును ముఖ్యమైన వని వల్ల గణిత శాస్త్రం వృద్ధి చెందింది. ఆయన కొన్ని సంఖ్యలకు వర్గమూలాలను సుమారు విలువలను కనుగొనే విధానాలను, రెండవ తరగని సమీకరణములైన *nq*2 + 1 = *p*2(పెల్స్ సమీకరణం) ను కనుగొనుట, ఉన్నత తరగతి సమీకరణాల సాధనలు, సున్న తో గణి త ప్రక్రియలు, జ్యామితీనియమాలు, విచిత్ర చతురస్రాలు గూర్చి ఆయనచే తెలియ జేయబడ్డాయి. ఆయన కనుగొన్న కలన గణితము యొక్క భావనలను మనం రెండవ భాస్కరాచార్యుని రచనలలో చూడవచ్చు. దీనిని బట్టి కలన గణిత భావనలు నారాయణ పండితుని కృషిని తెలియజేసే సాక్ష్యంగా చెప్పవచ్చు. నారాయణ పండితుడు చక్రీయ చతుర్భుజాల గూర్చి కూడా తన రచనలలో వివరించాడు..

## యివి కూడా చూడండి
*భారతీయ గణిత శాస్త్రవేత్తలు

## మూలాలు

*

వర్గం:1340 జననాలు
వర్గం:1400 మరణాలు
వర్గం:భారతీయ హిందువులు
వర్గం:14వ శతాబ్ద గణిత శాస్త్రవేత్తలు
ప్రోలయ వేమారెడ్డి

రెడ్డి రాజవంశం యొక్క మొదటి రాజు **ప్రోలయ వేమారెడ్డి**. వేమారెడ్డి 1325-1353 మధ్యకాలంలో రాజ్య పాలన చేశాడు. వీరి రాజధాని మొదట అద్దంకి. తరువాత కొండవీడు. కాకతీయ సామ్రాజ్యం 1323లో పతనమయ్యింది. అప్పుడు, అనగా 1324-25 కాలంలో, కాకతీయ సేనానులలో ఒకడైన ప్రోలయవేమారెడ్డి స్వతంత్రంగా కందుకూరు మొదలు గోదావరీ తీరంవరకు తన రాజ్యాన్ని అద్దంకి రాజధానిగా స్థాపించాడు. కొండపల్లి కోటను కొండవీటి రెడ్డి రాజ్య స్థాపకుడైన ప్రోలయ వేమారెడ్డి 14 వ శతాబ్దంలో నిర్మించినట్లు భావిస్తున్నారు. దీనిలో మూడంతస్తుల రాతి బురుజు ఉంది. తీరాంధ్రప్రజలను తురుష్కదండయాత్రల నుండి కాపాడిన వారిలో వేమారెడ్డి, అతని సోదరుడు మల్లారెడ్డి వారి మంత్రులైన దేశపాండ్యులు ముఖ్యులు.

వేమారెడ్డి రైతులు, పశువుల కాపరులతో ఒక పెద్ద సైన్యాన్ని సమకూర్చుకున్నాడు, గెరిల్లా యుద్ధం అనుసరించారు. ముస్లిం సైన్యం దాడి చేసినప్పుడు వారి నీటి సరఫరా మార్గాలను మురుగునీటితో కలుషితమయ్యేలా చేయమని వేమారెడ్డి అన్నారు. ద్వారసముద్ర యొక్క వీర బల్లల III (హొయసల సామ్రాజ్యం యొక్క చివరి గొప్ప రాజు) వేమారెడ్డి, కాపయ నాయకుల యొక్క కూటమి సహాయం పొందెను. తుగ్లక్ సైన్యం యొక్క జనరల్ ను వేమారెడ్డి వెంబడించాడు, మాలిక్ మక్బల్ వరంగల్ కోటకు చేరెను, అప్పుడు కాపయ నాయకుడు దండెత్తి, చేజిక్కించుకున్నారు.

ప్రోలయ అతని ఆస్థాన కవియే ఎఱ్ఱాప్రగడ. ఎఱ్ఱాప్రగడ 14వ శతాబ్దములో రెడ్డి వంశమును స్థాపించిన ప్రోలయ వేమారెడ్డి ఆస్థానములో ఆస్థాన కవిగా ఉండేవాడు. ఆ రాజు ఆస్థానంలోనే తన సాహితీజీవితాన్ని కొనసాగించాడు. ప్రోలయవేమారెడ్డి ఆస్థానంలో చేరడానికి ముందు ఎర్రన చేసిన రచనలగురించి ఏ విధమైన వివరాలూ లేవు. ఎర్రన రచనలన్నీ వేమారెడ్డి ఆస్థానంలో ఉండగానే సాగాయి. ప్రోలయవేమారెడ్డి ఆస్థానకవిగా ఉన్న ఎర్రాప్రగడ ఆంధ్రమహాభారతాన్ని ఇక్కడే పూర్తిచేశాడు.

1353లో ప్రోలయ వేమారెడ్డి మరణించాడు.

## ఇవి కూడా చూడండి
రెడ్డి రాజులు

## బయటి లింకులు

వర్గం:ఆంధ్రప్రదేశ్ చారిత్రిక వ్యక్తులు
నాటక పరిషత్తుల జాబితా

ఆంధ్ర నాటక కళా పరిషత్తుతో పాటుగా రాష్ట్రంలో ఇంకా కొన్ని నాటక పరిషత్తులు ఏర్పాటై, నాటికలు, నాటకాల పోటీలను నిర్వహిస్తూ, సమాజాల మధ్యన స్పర్ధకూ తద్వారా నాటకరంగ అభ్యున్నతికి పాటుపడుతున్నాయి. ఈ పరిషత్తులు, పోటీల కారణంగా ఎన్నో ఔత్సాహిక సమాజాలు కొత్త కొత్త నాటకాలు ప్రతియేటా తయారు చేస్తున్నాయి. ఒకనాడు వందల సంఖ్యలో ఉన్న పరిషత్తులు క్రమేణా పదుల సంఖ్యకు తగ్గిపోయాయి. ప్రస్తుతం పోటీలను నిర్వహిస్తున్న పరిషత్తులలో కొన్ని.

## పరిషత్తుల జాబితా

## మూలాలు

* నాటక పరిషత్తులు
* ఆంధ్ర నాటకం 

## ఇతర లింకులు

వర్గం:తెలుగు నాటకరంగం
వర్గం:తెలుగు నాటకరంగ పరిషత్తులు
వర్గం:జాబితాలు
కాశేపల్లి

**కాశేపల్లి, ** అనంతపురం జిల్లా, పెద్దవడుగూరు మండలానికి చెందిన రెవెన్యూయేతర గ్రామం.

అనంతపురం జిల్లా పెద్దవడుగూరు మండలం కాశేపల్లి అతి చిన్న గ్రామమైనా గణనీయమైన అభివృద్ధి సాధించింది. వ్యవసాయమే జీవనాధారంగా గ్రామ రైతులు ముందుకు సాగుతున్నారు. 1275 మంది జనాభా వున్న కాశేపల్లి 1959లో పంచాయతీగా ఆవిర్భవించింది. దాదాపు 950 మంది ఓటర్లు వున్న ఈ గ్రామంలో అపారమైన దేశభక్తి కనబడుతోంది. అన్నదాతల బిడ్డలు దేశంకోసం సరిహద్దుల్లో పహరా కాస్తున్నారు. జిల్లాలో ఒక్క కాశేపల్లి గ్రామం నుంచే 16 మంది సైనికులుగా ఎంపికయ్యారు. కొడుకులు దేశానికి సేవచేస్తూ సరిహద్దుల్లో ఉంటే, ఇక్కడ వారి తల్లిదండ్రులు వ్యవసాయంలో అభివృద్ధి సాధిస్తున్నారు. పారిశుద్ధ్యం, విద్యా రంగాల్లో గ్రామాన్ని ప్రగతిపథంలో నడిపిస్తున్నారు.

## దేశసేవలో...
కాశేపల్లి గ్రా మం నుంచి 16 మంది సైనికులుగా ఎంపిక కావడం కాశేపల్లి గ్రామస్తులకు ఉన్న దేశభక్తిని చాటుతోంది. గ్రామం నుంచి వెన్నపూసల ముత్యాలరెడ్డి, శ్రీరామిరెడ్డి, నారాయణరెడ్డి, ఓబిరెడ్డి, గోపాల్‌ రెడ్డి, శివశంకర్‌రెడ్డి, హర్షవర్ధన్‌రెడ్డి, శివారెడ్డి, వేణుగోపాల్‌ రెడ్డి, రామకృష్ణారెడ్డి, మధుసూదన్‌ రెడ్డి, నిరంజన్‌రెడ్డి, నాగేశ్వరరెడ్డి, సుధాకర్‌రెడ్డి, ఎం. రామకృష్ణా రెడ్డి తదితరులు జమ్ముకాశ్మీర్‌, పంజాబ్‌, రాజస్థాన్‌ తదితర ప్రాంతాలలో సైనికులుగా విధులు నిర్వహిస్తున్నారు. 
## రచ్చకట్ట
ఈ రచ్చకట్టపై కూర్చొని మాట్లాడుకుంటుంటే కాశేపల్లి రైతులకు కాలం కర్పూరంలా కరిగి పోతుంది. దేశ రాజకీయాలు సైతం ఈ రచ్చకట్టపై రసవత్తరంగా చర్చకు వస్తాయి. పంటలకు, పశువులకు సంబంధించిన గ్రామ విషయాలన్నింటినీ ఇక్కడ రైతులు చర్చించుకుంటారు. కట్టపై వున్న చింతచెట్టు వేసవిలో చల్లదనాన్ని ఇవ్వడంలో ఏసీలకు ఏమాత్రం తీసిపోదంటారు గ్రామ ప్రజలు.
## బండిశిల తిరుణాళ్ళు..

తిరుణాళ్ళు ప్రారంభమయ్యాయంటే గ్రామంలోని ప్రతి ఇల్లూ బంధువులతో, కూతుళ్ళు, అళ్లుళ్లతో కళకళలాడు తుంటుంది. గ్రామం సమీపంలో వారం రోజులపాటు జరిగే ఈ తిరుణాలలో చుట్టు పక్కల గ్రామాల ఎద్దులతో రథాన్ని లాగించడం ప్రత్యేక ఆకర్షణ. ఇక్కడ వెలసిన సుంకుల మ్మ, ముత్యాలయ్య దేవతలను మహిమాన్వితులుగా భావించి కాశేపల్లి రైతులు తమ పిల్లలకు ఆ దేవుళ్ళ పేర్లు పెట్టుకుంటారు.

## మూలాలు

## వెలుపలి లంకెలు

వర్గం:పెద్దవడుగూరు మండలంలోని రెవిన్యూయేతర గ్రామాలు
దూరం

thumb|రహదారి పక్కన, దూరాలను సూచించే బోర్డు
వేరు వేరుగా ఉన్న వస్తువుల మధ్య ఒకదాని నుండి మరొక దానికి ఉన్న దూరాన్ని సంఖ్యలలో వివరించడానికి ఉపయోగించే పదాన్ని **దూరం** అంటారు. దూరాన్ని ఆంగ్లంలో **డిస్టెన్స్** లేక ఫ్యార్‌నెస్ అంటారు. భౌతిక శాస్త్రంలో లేదా రోజువారీ చర్చలలో భౌతిక పొడవు, లేదా ఇతర కొలమానాలను ఆధారంగా చేసుకొని అంచనాగా దూరమును చూచిస్తారు (ఉదాహరణకు రెండు కౌంటీల మీద). గణితంలో, దూరం ఫంక్షన్ (distance function) లేదా కొలమానంనకు భౌతిక దూరం యొక్క భావన సాధారణీకరణమైనది. కొలమానం ఒక ఫంక్షన్ అది నిర్దిష్ట నియమాల ప్రకారం ప్రవర్తిస్తుంది, మరొక దానికి చాలా దూరం లేక చాలా దగ్గర అని జాగాకు సంబంధించిన అంశాలను వివరించే కచ్చితమైన మార్గం. చాలా సందర్భాలలో, దూరం అనేది A to B నుండి B, A మధ్య దూరంతో పరస్పర మార్పిడిగా ఉంటుంది.

## గణితం

### జామెట్రీ
వైశ్లేషిక క్షేత్ర గణితంలో xy-తలం (xy-plane) యొక్క రెండు బిందువుల మధ్య దూరాన్ని **దూరం** సూత్రం ఉపయోగించి కనుగొనవచ్చు. (*x*1, *y*1), (*x*2, *y*2) ల చేత మధ్య దూరం ఇవ్వబడింది:

:d=\sqrt{(\Delta x)^2+(\Delta y)^2}=\sqrt{(x_2-x_1)^2+(y_2-y_1)^2}.\,

అదేవిధంగా, (*x*1, *y*1, *z*1), (*x*2, *y*2, *z*2) లకు మూడు స్థానాలలో ఇచ్చిన పాయింట్లు, వాటి మధ్య దూరం:

:d=\sqrt{(\Delta x)^2+(\Delta y)^2+(\Delta z)^2}=\sqrt{(x_2-x_1)^2+(y_2-y_1)^2+(z_2-z_1)^2}.

## ఇవి కూడా చూడండి

## బయటి లింకులు

వర్గం:భౌతిక శాస్త్రం
వర్గం:గణిత శాస్త్రము
వర్గం:కొలమానాలు
పారుపల్లి సుబ్బారావు

**పారుపల్లి సుబ్బారావు** నాటకరంగ, సినిమారంగ కళాకారుడు, సంగీత విద్యాంసుడు. స్త్రీ పాత్రలకు పేరొందిన వాడు.

## జీవిత విషయాలు
సుబ్బారావు 1897లో ఆంధ్రప్రదేశ్ రాష్ట్రం కృష్ణా జిల్లా, ఘంటసాల మండలంలోని శ్రీకాకుళం గ్రామంలో జన్మించాడు.

## నట ప్రస్థానం
1908లో మొట్టమొదట బందరు బాలభారతి సంఘం **రసపుత్ర విజయం** నాటకంలో విమల పాత్రలో నటించాడు. తమ అన్న పారుపల్లి రామకృష్ణయ్య పంతులు (డా. మంగళంపల్లి బాలమురళీ కృష్ణ గురువు) దగ్గర సంగీతాన్ని నేర్చుకొని, మైలవరం కంపెనీలో అప్పటి సంగీత దర్శకుడు పాపట్ల కాంతయ్య (పరబ్రహ్మ పరమేశ్వర -ప్రార్థనా గీతానికి సంగీతాన్ని సమకూర్చిన) వద్ద మరాఠీ, పార్సీ సంప్రదాయ రీతుల్ని అభ్యసించాడు. ఆ తరువాత మద్రాస్ సుగుణ విలాస సభలోలోనూ, విజయవాడ మైలవరం కంపెనీలోనూ, ఏలూరు మోతే వారి కంపెనీలోనూ నటించి ఎంతో పేరు సంపాదించాడు. స్ఫురద్రూపం, చక్కని గాత్ర మాధుర్యంతో సాత్వికాభినయంలో మేటిగా, స్త్రీ పాత్రధారణకు పేరొందిన సుబ్బారావు పానుగంటి లక్ష్మీనరసింహారావు రచించిన రాధాకృష్ణలో రాధ వేషాన్ని చక్కగా ధరంచేవాడు 

## నటించిన పాత్రలు

* విమల (రసపుత్ర విజయం)
* రాముడు (లవకుశ)
* సావిత్రి
* లీలావతి
* రాధ
* సుకన్య
* కైక
* చంద్రమతి
* రుక్మిణి
* రత్నాంగి
* కమలాంబ
* దుర్యోధనుడు
* రామదాసు

thumb|సీతారామ జననం

## సినిమాలు
1934లో ఈస్టిండియా కంపెనీ సి.పుల్లయ్య దర్శకత్వంలో తీసిన ‘లవకుశ’ చిత్రంలో శ్రీరాముని పాత్రలో నటించాడు. 
 
* 1936: సతీ సులోచన (1936 సినిమా)
* ద్రౌపది మాన సంరక్షణము (ధర్మరాజు)
* 1944: సీతారామ జననం (జనకుడు)

## మూలాలు

## ఇతర లంకెలు
* పారుపల్లి సుబ్బారావు, నాటక విజ్ఞాన సర్వస్వం, పొట్టి శ్రీరాములు తెలుగు విశ్వవిద్యాలయం ప్రచురణ, హైదరాబాదు, 2008., పుట. 660.

వర్గం:తెలుగు నాటకరంగం
వర్గం:తెలుగు రంగస్థల నటులు
వర్గం:1897 జననాలు
వర్గం:కృష్ణా జిల్లా రంగస్థల నటులు
వర్గం:తెలుగువారిలో సంగీతకారులు
వర్గం:సంగీత దర్శకులు
వర్గం:తెలుగు సినిమా నటులు
వర్గం:కృష్ణా జిల్లా గాయకులు
వర్గం:రంగస్థలంపై స్త్రీ పాత్ర ధరించిన పురుషులు
పుప్పొడి

**పుప్పొడి** అనగా విత్తనపు మొక్కల యొక్క సూక్ష్మసంయుక్తబీజాలు (microgametophytes) కలిగిన మృదువైన ముతక పొడి, ఇది మగ బీజ కణాల్ని (వీర్యకణాలు) ఉత్పత్తి చేస్తుంది. పుప్పొడి కేసరాల నుండి పుష్పించే మొక్కల అండకోశానికి చేరుకునే సమయంలో లేదా కనీఫెరోయాస్ మొక్కల యొక్క మగ కోన్ నుండి ఆడ కోన్ కు చేరుకునే సమయంలో పుప్పొడి రేణువులు కలిగిన ఒక గట్టి పూత వలన ఆ వీర్యకణాలు రక్షింపబడతాయి. పుప్పొడి ఆడ కోన్ ను లేదా అనుకూల అండకోశాన్ని చేరుకున్నప్పుడు (అంటే పరాగ సంపర్కం జరుగుతున్నప్పుడు) ఇది మొలకెత్తుతుంది (germinates), ఒక పుప్పొడినాలం (pollen tube) ఉత్పత్తి అయ్యి అది అండాశయానికి (ovule) (లేదా ఆడ సంయుక్తబీజంకు) ఆ స్పెర్మ్‌ బదిలీ అవుతుంది. ఇండివిడ్యువల్ పుప్పొడి రేణువుల వివరాలు చూడటానికి తగిన మాగ్నిఫికేషన్ (పెద్దదిగా చూపించునది) అవసరం. పుప్పొడి యొక్క అధ్యయనాన్ని పాలినాలజీ (palynology) అంటారు, paleoecology, పురాజీవశాస్త్రం, పురాతత్వ శాస్త్రం, ఫోరెన్సిక్స్ అధ్యయనాలలో పుప్పొడి అధ్యయనం అత్యంత ఉపయోగకరంగా ఉంటుంది.

## పరాగ సంపర్కము

పుష్పించే మొక్కలలోని పరాగకోశంలోని పరాగ రేణువులు కీలాగ్రాన్ని చేరడాన్ని పరాగసంపర్కం (Pollination) అంటారు. ఫలదీకరణ జరగడానికి ముందు తప్పనిసరిగా పరాగసంపర్కం జరిగితీరాలి. వివృతబీజాలలో అండాలు వివృతంగా (open) ఉండటం వలన పరాగరేణువులు నేరుగా అండద్వారం మీద పడతాయి. ఇటువంటి పరాగసంపర్కాన్ని ప్రత్యక్ష పరాగసంపర్కం (Direct pollination) అంటారు. కానీ ఆవృతబీజాలలో అండాలు అండాశయం లోపల అంతర్గతంగా, సంవృతంగా (closed) ఉండటం వలన పరాగరేణువులు కీలాగ్రంపైన పడతాయి. ఇటువంటి పరాగసంపర్కాన్ని పరోక్ష పరాగసంపర్కం (Indirect pollination) అంటారు.

## చిత్రమాలిక

File:Tulip Stamen Tip.jpg|Tip of a tulip stamen with many grains of pollen
Image:Cactus flower pollen.jpg|Closeup image of a cactus flower and its stamens
Image:Misc pollen.jpg|Scanning electron microscope image of pollen grains from a variety of common plants: sunflower (*Helianthus annuus*), morning glory (*Ipomoea purpurea*), prairie hollyhock (*Sidalcea malviflora*), oriental lily (*Lilium auratum*), evening primrose (*Oenothera fruticosa*), and castor bean (*Ricinus communis*).
File:Oenothera speciosa pollen 200x.jpg|Triporate pollen of *Oenothera speciosa*
File:Arabis voch1-4.jpg|"Arabis* pollen has three colpi and prominent surface structure.
File:Coenocytic Tetrad.gif|Pollens/Microspores of *Lycopersicon esculentum'' at coenocytic tetrad stage of development observed through oil immersion microscope; the chromosomes of what will become four pollen grains can be seen.
File:Apis mellifera flying.jpg|European honey bee carrying pollen in a pollen basket back to the hive
Image:Bee Collecting Pollen 2004-08-14.jpg|Pollen sticking to a bee. Insects involuntarily transporting pollen from flower to flower play an important role in many plants' reproductive cycles.
Image:Episyrphus balteatus - head close-up (aka).jpg|Marmalade hoverfly, pollen on its face and legs, sucking nectar from a rockrose.
File:Creation-Via-Pollination.jpg|Honey Bees Immersed in Yellow Beavertail Cactus Flower Pollen
File:Жизнеспособность пыльцы 13.jpg|Apple pollen under microscopy


## ఇవి కూడా చూడండి
పరాగసంపర్కము

## బయటి లింకులు

వర్గం:వృక్ష శాస్త్రము
శరీరం

alt=Human Body|thumb|మానవ శరీరం
**శరీరం** అనగా జీవులకు సంబంధించినది, ప్రతి జీవి వ్యక్తిగత భౌతిక శరీరంతో ఉంటుంది. శరీరాన్ని దేహం అని కూడా అంటారు. శరీరాన్ని ఆంగ్లంలో బాడీ అంటారు. బాడీ అను పదాన్ని తరచుగా ఆరోగ్య విషయాలు, మరణమునకు సంబంధించిన విషయాలు తెలియజేయడానికి ఉపయోగిస్తారు. శరీర కార్యకలాపాల యొక్క అధ్యయనానికి శరీరధర్మశాస్త్రం ఉంది.

## మానవ శరీరం

మానవ శరీరం ముఖ్యంగా ఒక తల, మెడ, మొండెం, రెండు చేతులు, రెండు కాళ్లు, అలాగే శ్వాసకోశ, రక్తప్రసరణ, కేంద్రీయ నాడీ వ్యవస్థ వంటి అనేక అంతర్గత అవయవ సమూహాలు కలిగి ఉంటుంది.

## వ్యత్యాసాలు
మనిషి యొక్క మృతదేహన్ని శవం అంటారు. వెన్నెముకగల జంతువుల యొక్క మృతదేహాన్ని కళేబరం అంటారు. కొన్నిసార్లు వెన్నెముకగల జంతువుల, కీటకాల, మానవ మృతదేహాలను కూడా కళేబరాలనే పిలుస్తారు. మృతదేహాన్ని పీనుగ అని కూడా అంటారు. శరీర నిర్మాణం యొక్క అధ్యయనాన్ని శరీర నిర్మాణ శాస్త్రం అంటారు. మాంసాహారం అనగా వధించిన జంతువు దేహం యొక్క శరీరం, దీనిలోని అనవసర భాగాలను తొలగించిన తరువాత దీనిని మాంసంగా ఉపయోగిస్తారు.

మనస్సు లేదా ఆత్మతో శరీరాన్ని పోల్చినప్పుడు శరీరం మనస్సు, దేహం అనే రెండు భాగములని భావిస్తారు. మనస్సు యొక్క భౌతికవాద తత్వవేత్తలు మనస్సు శరీరం నుండి ప్రత్యేకమైనది కాదు అని, అయితే మెదడు మానసికంగా తన విధులు నిర్వర్తిస్తుందని వాదిస్తున్నారు.

## ఇవి కూడా చూడండి

## బయటి లింకులు

వర్గం:జీవితం
వర్గం:మరణం
పులిపాటి వెంకటేశ్వర్లు

**పులిపాటి వెంకటేశ్వర్లు** తెలుగు రంగస్థల నటుడు, తొలితరం చలనచిత్ర నటుడు, ఆంధ్రనాటక కళాపరిషత్తు, ఆంధ్రప్రదేశ్ సంగీత నాటక అకాడమీ సభ్యులు

## జననం
ఈయన గుంటూరు జిల్లా, తెనాలిలో 1890, సెప్టెంబర్ 15 న జన్మించారు.

## రంగస్థల ప్రవేశం, ప్రస్థానం

పాఠశాలలో చదువుతున్నప్పుడే 11వ ఏట రంగస్థలం పై ప్రవేశించారు. పద్య నాటకం పట్ల అభిమానం ఏర్పరుచున్న పులిపాటి తెనాలి రామ విలాస సభలో సభ్యుడిగా చేరారు. స్థానం నరసింహారావు, బందా కనకలింగేశ్వర రావు, బళ్ళారి రాఘవ, ఉప్పాల వెంకటరత్తయ్య వంటి మహామహుల సరసన మద్రాసు, మైసూరు, మహారాష్ట్ర, బెంగాల్ వంటి ప్రాంతాల్లో ప్రదర్శనలనిచ్చారు.

నటులు రాగానికి ప్రాధాన్యతనిస్తూ ప్రదర్శనలు జరుగుతున్న నాటకాలలో అర్జునుడు, నక్షత్రకుడు, భవానీ శంకరుడు, సుబుద్ధి, చెకుముకి శాస్త్రి, వెంగళరాయడు, భరతుడు, నారదుడు పాత్రలను పోషించడమే కాక, 1932లో సినిమా రంగంలో ప్రవేశించి చింతామణిలో భవానీ శంకరుడు, హరిశ్చంద్రలో నక్షత్రకుడు, సారంగధరలో సుబుద్ధి, పాశుపతాస్త్రంలో నారదుడుగా నటించారు. మోహినీ రుక్మాంగద, సతీ తులసి, చంద్రహాస, తల్లిప్రేమ, విష్ణుమాయ చిత్రాల్లో వివిధ పాత్రలు పోషించారు. ఈయన మొత్తం పన్నెండు సినిమాలలో నటించాడు.

పులిపాటి వెంకటేశ్వర్లుకు రెండుసార్లు గజారోహణ సన్మానం జరిగింది. 1960లో సంగీత నాటక అకాడమీ ఫెలోషిప్ లభించింది.
## మూలాలు

## బయటి లింకులు
* 
వర్గం:1890 జననాలు
వర్గం:తెలుగు సినిమా నటులు
వర్గం:గుంటూరు జిల్లా సినిమా నటులు
వర్గం:గుంటూరు జిల్లా రంగస్థల నటులు